Regionforvaltningsverk

Regionforvaltningsverk (svensk: regionförvaltningsverk (RFV), finsk: aluehallintovirasto (AVI)) er benevnelsen på et statlig regionalt embetsverk i Finland med ansvar for iverksettelses-, kontroll- og tilsynsoppgaver i forbindelse med lovverket. Regionforvaltningverkene ble opprettet 1. januar 2010. Sammen med nærings-, trafikk- og miljøsentralene har regionforvaltningsverkene overtatt oppgavene til lenene, som ble oppløst ved utgangen av 2009. 


== Ansvarsområder ==
Regionforvaltningsverkene har følgende oppgaver:

Sosial- og helsevesen, miljøvern samt konsesjons- og søknadssaker som er knyttet til naturvern og lovverket for vern av vann
Utdannelses- og det øvrige opplysningsvesenet samt forbruker- og konkurransetilsynet
Fremming og virkeliggjørelse av rettssikkerheten og vurdering av regional tilgang til grunnleggende service
Tilsyn over og utvikling av arbeidervernet
Kontroll, overvåking og utvikling av magistratene (dvs registerførende enheter)
Redningstjenesten og politidistriktenes samarbeid.Regionforvaltningsverkenes fem ansvarsområder er grunnleggende rettigheter, rettssikkerhet og konsesjoner, arbeidervern, miljøkonsesjoner, redningsvesen og beredskap samt politi.


== Regional inndeling ==
Det er seks regionalforvaltningsverk. Deres navn og virkeområder er som følger:

Regionförvaltningsverket i Södra Finland. Virkeområdet omfatter landskapene Nyland, Egentliga Tavastland, Päijänne-Tavastland, Kymmenedalen og Södra Karelen. Enheten har hovedkontor i Tavastehus med underkontorer i Helsingfors og Kouvola.Regionförvaltningsverket i Sydvästra Finland. Virkeområdet omfatter landskapene Egentliga Finland og Satakunta. Hovedkontoret ligger i Åbo.Regionförvaltningsverket i Östra Finland. Virkeområdet omfatter landskapene Södra Savolax, Norra Savolax og Norra Karelen. Enheten har hovedkontor i S:t Michel med underkontorer i Kuopio og Joensuu.Regionförvaltningsverket i Västra och Inre Finland. Virkeområdet omfatter landskapene Birkaland, Mellersta Finland, Södra Österbotten, Österbotten og Mellersta Österbotten. Enheten har hovedkontor i Vasa med underkontorer i Tammerfors og Jyväskylä.Regionförvaltningsverket i Norra Finland. Virkeområdet omfatter landskapene Norra Österbotten og Kajanaland. Hovedkontoret ligger i Uleåborg.Regionförvaltningsverket i Lappland. Virkeområdet omfatter landskapet Lappland. Hovedkontoret ligger i Rovaniemi.Alle regionforvaltningsverkene har ansvar for basisoppgavene, men innen mer spesialiserte oppgaver er ansvaret sentralisert til en eller flere enheter. Eksempelvis har regionforvaltningsverket i Vasa ansvar for det svenskspråklige undervisningsvesenet i hele Finland. 
På Åland har Ålands landskapsregjering ansvar for mange av de oppgavene som ellers i Finland er tillagt regionforvaltningsverkene. De forvaltningsoppgaver som staten har ansvar for, skjøttes av Statens embetsverk på Åland. Embetsverket har sete i Mariehamn.


== Eksterne lenker ==
Arbets och näringsbyrån, De nya regionförvaltningsverken samt närings-, trafik- och miljöcentralerna inleder sin verksamhet 1.1.2010.
Arbets- och näringsministeriet, Statens nya regionförvaltning betjänar från och med den 1 januari 2010.
FINLEX, Statsrådets förordning om regionförvaltningsverken 20.11.2009/906.